open-index/open-wikipedia-markdown huggingface dataset:
Ալեքսանդրովյան թատրոն

**Ալեքսանդրովյան թատրոն** (ֆին.՝ Aleksanterin teatteri), Ֆինլանդիայի ամենահին թատրոններից մեկը։ Գտնվում է Հելսինկի քաղաքում՝ Բուլևարդ փողոցի վրա։

## Թատրոնի պատմությունը
1875 թվականին Ֆինլանդիայի դքսության գեներալ-նահանգապետ (1866-1881) Նիկոլայ Ադլերբերգը, ով շատ էր հաճախում թատրոն, ռուս կայսեր Ալեքսանդր II-ից ստացավ թույլտվություն կառուցել թատրոն՝ Հելսինկիում բնակվող ռուսների համար։ Թատրոնի դահլիճը ձևավորվեց Սանկտ Պետերբուրգյան ճարտարապետ Ջերոնիմ Օսուհովսկու (Jeronim Osuhovsky) և ֆին արտիստ Սևերին Ֆալկմանի կողմից։ Վերջինս կատարել է առաստաղի ձևավորումները, որը պատկերում է Սանկտ Պետերբուրգի Մարիինյան թատրոնը հիշեցնող 12 Կուպիդոնների։ Թատրոնի կառուցումը ավարտվել է 1879 թվականին, իսկ 1880 թվականի փետրվարին կոչվել է ռուս կայսեր Ալեքսանդր II-ի անունով։ Թատրոնի հանդիսավոր բացումը տեղի է ունեցել 1880 թվականի մարտի 30-ին Շառլ Ֆրանսուա Գունոյի «Ֆաուստ» օպերայով։ Առաջին երկու խաղաշրջանը բաղկացած էր հիմնականում օպերային ներկայացումներից։

1919-1993 թթ Ալեքսանդրովյան թատրոնում էր գործում Ֆինլանդիայի ազգային օպերայի և բալետի թատրոնը, իսկ 1993 թվականից, երբ թատրոնը տեղափոխվեց իր նոր շենքը, Ալեքսանդրովյան թատրոնը կրկին դարձավ հյուրախաղային թատրոն։

Թատրոնի բեմում հանդես են եկել Ֆեոդոր Շալյապինը, Մարիա Սավինան, Վլադիմիր Դավիդովը, Կոնստանտին Վարլամովը, Պավել Գայդեբուրովը, Մաքսիմ Գորկին, Ռոման Ապոլլոնսկին, Յուրի Յուրևը և այլք։

## Աղբյուրներ

## Արտաքին հղումներ
* Թատրոնի պաշտոնական կայքը

Կատեգորիա:1879 կառուցումն ավարտված թատրոններ
Կատեգորիա:Թատրոններ այբբենական կարգով
Կատեգորիա:Ֆինլանդիայի թատրոններ
Երևան (հեռուստաֆիլմերի ստուդիա)

**«Երևան» հեռուստաֆիլմերի ստուդիա**, գեղարվեստական և վավերագրական հեռուստաֆիլմերի կինոընկերություն Երևանում։ Զբաղվում է նաև խորհրդային շրջանի հայկական ֆիլմերի թվայնացմամբ։

## Ֆիլմեր
* 1972 – «Երկուսից մինչև ութը»
* 1975 – «Հարսնացու հյուսիսից»
* 1979 – «Հե՜յ, ո՞վ կա այդտեղ»
* 1983 – «Անուշ»
* 2006 – «Մի վախեցիր»
* 2007 – «Ոչինչ չի մնա»
* 2009 – «Սպանված աղավնի»
* 2009 – «Խաչագողի հիշատակարանը»
* 2010 – «Արտիստը»

## Տես նաև
* Հայկական ֆիլմերի ցանկ

## Ծանոթագրություններ

Կատեգորիա:Խորհրդային կինոընկերություններ
Կատեգորիա:Հայաստանի կինոընկերություններ
Հայոց ցեղասպանության ճանաչման գործում նշանակալի ավանդ ներդրած անձանց շնորհվող մրցանակ

**Հայոց ցեղասպանության ճանաչման գործում նշանակալի ավանդ ներդրած անձանց շնորհվող մրցանակ** - հայոց ցեղասպանության ճանաչման գործում նշանակալի ավանդ ներդրած անձանց շնորհվող ամենամյա մրցանակ։

## Մրցանակի շնորհման կարգը
Մրցանակը հիմնվել է ՀՀ Նախագահի 2005 թվականի նոյեմբերի 26-ի հրամանագրով։ Շնորհվում է յուրաքանչյուր տարի՝

ա) Հայաստանի Հանրապետության քաղաքացի կամ ծագումով հայ գործչի կամ Հայաստանի Հանրապետության կազմակերպության՝ մեկ մրցանակ.

բ) օտարազգի գործչի կամ օտարերկրյա կազմակերպության՝ մեկ մրցանակ։

Մրցանակը շնորհվում է համանուն վկայագրի, շքանշանի և դրամական պարգևի ձևով։

Մրցանակի թեկնածուներին ներկայացվող պահանջների սահմանումը, նրանց ընտրությունը և առաջադրումը կատարվում է «Ռոբերտ Պողոսյան և որդիներ» հիմնադրամի անդամներ Ժան և Ալբերտ Պողոսյանների և «Հայաստան» համահայկական հիմնադրամի միջև կնքված պայմանագրի համաձայն.

Մրցանակի մաս կազմող դրամական պարգևները հատկացվում են «Ռոբերտ Պողոսյան և որդիներ» հիմնադրամի անդամներ Ժան և Ալբերտ Պողոսյանների կողմից։

## Մրցանակակիրներ
Ստորև ներկայացված է մրցանակակիրների ցանկը։

### 2005 թվական

### 2006 թվական

### 2007 թվական

### 2008 թվական

### 2009 թվական

### 2010 թվական

### 2011 թվական

### 2012 թվական

### 2013 թվական

### 2014 թվական

### 2015 թվական

## Ծանոթագրություններ

Կատեգորիա:Հայաստանի պետական մրցանակներ
Կատեգորիա:Հայոց ցեղասպանություն
Արկադի Սեմյոնով

**Արկադի Սեմյոնով** (, ), ռուս պոետ, "Վեժլիվի Օտկազ" ռոք-խմբի համահիմնադիր և տեքստերի հեղինակ։

Երեքամյա հասակում տեղափոխվել է Ղազախստան, 14 տարեկանից ապրել է Մոսկվայում։ Ավարտել է ՄԻՖԻ-ն։ Գոռ Հովհաննիսյանի հետ կազմակերպել է "Վեժլիվի Օտկազ" խումբը։

Հետագայում տարվել է լրագրությամբ, Արցախյան պայքարի տարիներին ստեղծել է տեղեկատվական գործակալություն, կազմակերպել է հանրահավաքներ ի նպաստ Արցախի ազատագրման։ 1990-1991 թթ. թողարկել է «Дикая дивизия» ռոք-թերթը։

1990 թթ. կեսերից Իվան Սոկոլովսկու հետ "Սոլդատ Սեմյոնով" պրոեկտի շրջանակներում թողարկել է չորս ալբոմ, որոնցում շոշափել է Արցախյան պայքարի, Արևմտյան Հայաստանի ազատագրության թեմաները։ Սեփական «Звукореки» լեյբլով թողարկել է Ալիսա, Զոոպարկ խմբերի, Բորիս Գրեբենշչիկովի ալբոմները։

## Ալբոմներ
* 1996 - Солдат Семёнов «План Спасения Константинополя» (Звукореки) - CD/MC
* 1997 - Солдат Семёнов «Ни Шагу Назад!» (Звукореки/Фили) - CD/MC
* 1998 - Солдат Семёнов «Силовые Поля Тишины» (Звукореки/Фили) - CD/MC
* 2000 - Солдат Семёнов «Параллельные Действия» (Звукореки/Фили) - CD/MC
* 2010 - Гуси-Лебеди (песни «Время» и «Тикирека»)

## Արտաքին հղումներ
* Բանաստեղծությունները Стихи.ру կայքում

Կատեգորիա:Բանաստեղծներ այբբենական կարգով
Կատեգորիա:Խորհրդային բանաստեղծներ
Կատեգորիա:Խորհրդային լրագրողներ
Կատեգորիա:Ռուս բանաստեղծներ
Կատեգորիա:Ռուս լրագրողներ
Կատեգորիա:Ռուս հրատարակիչներ
Virgin Land

**Virgin Land**՝ Արտո Թունջբոյաջյանի առաջին սոլո-ալբոմն է։ Ձայնագրվել և թողարկվել է 1989 թվականին Նիդերլանդներում։

;**Երգացանկ**
* Seta - 2:54	
* Bantinu - 4:48	
* Delia - 9:08	
* Voice Of The Family - 2:53	
* Blackdress - 5:56	
* Simple Darkness - 5:26	
* Three Wood Dance - 4:28	
* Electronic Camel - 7:21	
* Inside Cymbals - 3:43	
* Virgin Land - 5:27

## Ծանոթագրություններ

Կատեգորիա:1989 ալբոմներ
Կատեգորիա:Արտո Թունջբոյաջյանի ալբոմներ
Հասարակական կարգ

**Հասարակական կարգը** դատական պրակտիկայում։ Ընդհանրապես տեսությունը բաժանվում է, կամ այն ընկալվում է երկու իմաստով՝ լայն և նեղ։

**Լայն** իմաստով հասարակական կարգը հասարակության մեջ առկա սոցիալական կապերի և հարաբերությունների համակցություն է, որը ձևավորվում է սոցիալական, իրավական և բարոյական նորմերի գործողության արդյունքում և յուրաքանչյուր հանցագործություն զանցանք կամ այլ իրավախախտում այս կամ այն չափով հանգեցնում է դրա խախտմանը։

**Նեղ** իմաստով հասարակական կարգը ընկալվում է որպես հասարակական նշանակության վայրերում տրանսպորտային միջոցների կայանատեղիներում, օդանավակայաններում, շուկաներում, պուրակներում, այգիներում, կինոթատրոններում, ցուցասրահներում, մարզադաշտերում, փողոցներում, հիմնարկ ձեռնարկություններում, ուսումնական հաստատություններում, հասարակական տրանսպորտում, հասարակական սննդի սպասարկման վայրում, ինչպես նաև հասարակական նշանակության այլ վայրերում այնպիսի իրադրության առկայություն, որի պայմաններում ապահովված է քաղաքացիների արժանավայել վարքագիծը, կազմակերպությունների հիմնարկների և հասարակական նշանակության այլ օբյեկտների բնականոն աշխատանքը, ինչպես նաև այդ վայրերում գտնվող անձի կամ անձանց ֆիզիկական և հոգեկան անձեռնմխելիությունը։

## Աղբյուր
* Վճռաբեկ դատարանի 2012 թվականի մարտի 3-ի և 2006 թվականի հոկտեմբերի 24-ի որոշումներ

Կատեգորիա:Հասարակություն
Կատեգորիա:Իրավական եզրեր
Serart

**SerArt**, Արտո Թունջբոյաջյանի և Սերժ Թանգյանի համատեղ ալբոմն է, թողարկվել է 2003 թվականի մայիսի 6-ին Թանգյանին պատկանող Սերժիքալ Սթրայք ձայնագրման լեյբլից։ Վերաթողարկվել է Columbia Records լեյբլի կողմից 2009 թվականի ապրիլի 21-ին։

## Երգացանկ

### DVD
* "Sun Angle Calculator" կարճամետրաժ ֆիլմ

### SerArt Sampler Promo CD
### Track listing

## Ծանուցումներ

Կատեգորիա:2012 ալբոմներ
Կատեգորիա:Սերժ Թանկյանի ալբոմներ
Կատեգորիա:Արտո Թունջբոյաջյանի ալբոմներ
Կատեգորիա:Հայկական ռոք ալբոմներ
Կուկի Կղզիներ

**Կուկի Կղզիներ** (*Kūki 'Āirani ([[մաորի]]*), )՝ ինքնավար, Նոր Զելանդիայի հետ ասոցացված պետություն Խաղաղ Օվկիանոսի հարավում՝ Պոլինեզիայում։ Կուկի կղզիները սահմանակից երկրներ չունեն, սակայն ջրային տարածքներով սահմանակցում են հյուսիսում՝ Կիրիբատիի, արևելքում՝ Ֆրանսիական Պոլինեզիայի, արևմուտքում՝ Նիուեի, Ամերիկյան Սամոայի և Տոկելաուի, իսկ հարավում՝ Խաղաղ Օվկիանոսի չեզոք ջրերի հետ։ Տարածքը կազմում են 15 կղզիներ, որոնցից 6-ը հյուսիսային խմբում, 9-ը՝ հարավային։ Կղզիներից 3-ն անմարդաբնակ են։ Ցամաքի ընդհանուր տարածքը՝ 240 կմ2, բնակչությունը՝ մոտ 20 հազար մարդ։ Մայրաքաղաքը Ավարուա քաղաքն է (Ռարոտոնգա կղզի)։ Ժամանակակից անվանումը կղզեխումբն ստացել է միայն XIX դարում ռուս ծովագնաց Իվան Կրուզենշտեռնի կողմից։ Կրուզենշտեռնը դրանք անվանել է անգլիացի ծովագնաց Ջեյմս Կուկի պատվին։ Մինչ այդ կղզիները կոչվում էին *Հերվի կղզիներ*։

1888 թվականին կղզիները դարձել են Բրիտանական կայսրության պրոտեկտորատ, իսկ 1901 թվականին փոխանցվել են Նոր Զելանդիայի կառավարմանը։ 1965 թվականին Կուկի կղզիները դարձան ինքնավար պետական միավորում Նոր Զելանդիայի կազմում։ Կուկի կղզիներն անդամակցում են Հարավխաղաղօվկիանոսյան կոմիսիային և Խաղաղօվկիանոսյան կղզիների ֆորումին։ Աշխարհի պետություններից շատերը չեն ճանաչում Կուկի կղզիները՝ որպես միջազգային իրավունքի սուբյեկտ, սակայն 33 պետություններ ու Եվրոպական Միությունը դիվանագիտական հարաբերություններ են հաստատել Կուկի կղզիների հետ։

## Աշխարհագրություն
### Ընդհանուր աշխարհագրություն
Կուկի կղզիներ պետությունը բաղկացած է 15 կղզիներից և օղակղզիներից, որոնք գտնվում են Խաղաղ օվկիանոսում հասարակածի և Այծեղջյուրի արևադարձի միջև 2,2 մլն կմ² մակերեսի վրա, արևմուտքում՝ Տոնգայի և արևելքում՝ Ընկերության կղզիների միջև։ Ցամաքի ընդհանուր մակերեսը կազմում է 236,7 կմ²։ Ամենահյուսիսային կղզուց (Տոնգարևա կղզի) մինչև ամենահարավային կղզի (Մանգաիա կղզի) հեռավորությունը կազմում է մոտ 1400 կմ։

## Ծանոթագրություններ

Կատեգորիա:Անգլիախոս երկրներ և տարածքներ
Կատեգորիա:Խաղաղ օվկիանոսի կղզիներ
Կատեգորիա:Կղզեխմբեր այբբենական կարգով
Կատեգորիա:Կղզի պետություններ
Կատեգորիա:Կուկի կղզիներ
Կատեգորիա:Նոր Զելանդիայի կղզիներ
Կատեգորիա:Չճանաչված կամ մասամբ ճանաչված պետություններ
Կատեգորիա:Պոլինեզիա
Կատեգորիա:Օղակղզիներ
Բուրգենլանդ

**Բուրգենլանդը** (, , , պրեկ. *Gradišče,* , ), Ավստրիայի 9 նահանգներից մեկն է։ Գտնվում է երկրի արևելյան մասում։ Նահանգակենտրոնը Այզենշտադ քաղաքն է։ 2007 թ-ի տվյալներով նահանգի բնակչությունը կազմում է 278000 մարդ (9-րդը Ավստրիայում)։ Այդ երկրի ամենաերիտասարդ երկրամասն է. պաշտոնապես դաշնային երկրամասի կարգավիճակ է ստացել է 1921 թվականին։ Զբաղեցնում է 3961,80 քառակուսի կիլոմետր տարածք։ Բուրգենլանդը սահմանակից է Ստորին Ավստրիային և Շտիրիային, ինչպես նաև պետական սահմաններ ունի Սլովենիայի, Սլովակիայի և Հունգարիայի հետ։ Այստեղ ավստրիացիներից բացի բնակվում են նաև խորվաթներ և հունգարացիներ։ Իր հերթին Բուրգենլանդը բաժանված է 9 շրջանների։

## Ծանոթագրություններ

## Արտաքին հղումներ
* Նահանգի պաշտոնական կայք էջը
* Բուրգենլանդի տուրիստական ուղեցույց

Կատեգորիա:Ավստրիայի նահանգներ
Ստորին Ավստրիա

**Ստորին Ավստրիան** (), Ավստրիայի 9 նահանգներից մեկն է։ Գտնվում է երկրի հյուսիսարևելյան մասում։ Նահանգակենտրոնը Սանկտ Պյոլտեն քաղաքն է։ Տարածքը 19 178 կմ² է, իսկ բնակչությունը 1,546 միլիոն մարդ 2001 թ-ի տվյալների համաձայն (2-րդը Ավստրիայում)։ Սահմանակից է Բուրգենլանդին, Վերին Ավստրիային, Շտիրիային և Վիեննային, ինչպես նաև պետական սահմաններ ունի Չեխիայի և Սլովակիայի հետ։ Նահանգի միակ լեզուն գերմաներենն է։ Իր հերթին բաժանված է 20 վարչական շրջանների։

## Ծանոթագրություններ

## Արտաքին հղումներ
* Պաշտոնական կայք էջը 
* Ստորին Ավստրիայի հանգստավայրերը 

Կատեգորիա:Ավստրիայի նահանգներ
Վիկտոր Համբարձումյանի անվան միջազգային գիտական մրցանակ

**Հայաստանի ազգային հերոս, ակադեմիկոս Վիկտոր Համբարձումյանի անվան միջազգային գիտական մրցանակ**, աստղաֆիզիկայի և դրան հարակից ֆիզիկայի ու մաթեմատիկայի բնագավառներում նշանակալի գիտական աշխատանքների համար տրվող մրցանակ։

Մրցանակը հիմնվել է ՀՀ Նախագահի 2009 թ. ապրիլի 16-ի հրամանագրով՝ Հայաստանի ազգային հերոս, ակադեմիկոս Վիկտոր Համբարձումյանի հիշատակը հավերժացնելու, ինչպես նաև նրա գիտական ժառանգության զարգացումը խթանելու նպատակով։

## Մրցանակի շնորհման կարգը
Մրցանակը շնորհվում է երկու տարին մեկ անգամ՝ աստղաֆիզիկայի, ինչպես նաև դրան հարակից ֆիզիկայի, մաթեմատիկայի բնագավառներում ակնառու գիտական աշխատանքի համար՝ անկախ գիտնականի քաղաքացիությունից։

Հայաստանի Հանրապետության կառավարությունը մրցանակ հայցողների ներկայացրած աշխատանքների փորձաքննության անցկացման և մրցանակի թեկնածուի ընտրության նպատակով, երեք տարի ժամկետով, ստեղծում է ինը հոգուց բաղկացած հանձնաժողով, որի կազմի 1/3-ը փոփոխվում է յուրաքանչյուր տարի, և որտեղ կարող են ընդգրկվել նաև օտարերկրյա գիտնականներ։ Մրցանակի համար անհրաժեշտ միջոցները հատկացվում են ՀՀ պետական բյուջեի միջոցների, ինչպես նաև օրենքով չարգելված այլ միջոցների հաշվին։

## Ծանոթագրություններ

Կատեգորիա:2009 հիմնադրումներ
Կատեգորիա:Հայաստանի պետական մրցանակներ
Կատեգորիա:Ֆիզիկայի մրցանակներ
Ֆեռնանդել

**Ֆեռնանդել** (, ), ֆրանսիացի դերասան, ֆրանսիական կինոյի ամենահայտնի դեմքերից մեկը։

Մինչև կինոյում նկարահանվելը որպես էստրադային երգիչ հանդես է եկել էստրադայում, ռևյուում և օպերետներում։ Խաղացել է 150-ից ավելի ֆիլմերում, ստեղծելով մեծ մասամբ կատակերգական դերեր, համակրելի, պարզամիտ և ձախորդ մարդու կատակերգական կերպարներ։ Մի շարք ֆիլմերում ձգտել է անձնավորել նաև դրամատիկական, հոգեբանական բարդ կերպարներ՝ «Տոպազ» (1950), «Օրենքն օրենք է» (1958), «Սատանան և տասը պատվիրանները» (1962) և այլն։ 1960-ական թթ․, Ֆեռնանդելը գերադասելով մելոդրամատիկ, դերերը, հազվադեպ է նկարահանվել կինոկատակերգություններում։ Մեծ մարդկայնությամբ է տոգորված նրա ստեղծած դերակատարումը «Հոր վերադարձը» (1966) ֆիլմում։ Ժան Գաբենի հետ եղել է «Գաֆեր» կինոընկերության տերը։

## Գրականություն

## Ծանոթագրություններ

## Արտաքին հղումներ
* ֆրանսիական կատակերգակներ. Ֆեռնանդել 
* Ֆեռնանդելի ոչ պաշտոնական կայքը

Կատեգորիա:Ֆրանսիացի դերասաններ
Կատեգորիա:20-րդ դարի դերասաններ
Կատեգորիա:Կատակերգուներ
Կատեգորիա:Ֆրանսիացի երգիչներ
Կատեգորիա:Թատրոնի դերասաններ
Կատեգորիա:Ֆրանսիացի կինոդերասաններ
Կատեգորիա:Ֆրանսիացի ռեժիսորներ
Կատեգորիա:Ֆրանսիացի կինոռեժիսորներ
Կատեգորիա:Հեռուստատեսային դերասաններ
Կատեգորիա:Պատվո լեգեոնի շքանշանի ասպետներ
Կատեգորիա:Թոքի քաղցկեղից մահացածներ
Ամառային Օլիմպիական խաղեր 2012-ի բացման արարողություն

[մինի|աջից|288px|[Օլիմպիական մարզադաշտ (Լոնդոն)|Օլիմպիական մարզադաշտը Լոնդոնում]]
**Ամառային Օլիմպիական խաղեր 2012-ի բացման արարողությունը**, տեղի ունեցավ 2012 թ-ի հուլիսի 27-ին Լոնդոնի Օլիմպիական մարզադաշտում։ Արարողությունը կոչվում էր «Հրաշքների կղզի» (Isles of Wonder)։ Արարողության ռեժիսորն էր օսկարակիր Դեննի Բոյլը։ Խաղերը բացեց Մեծ Բրիտանիայի թագուհի Եղիսաբեթ IIը և նրա ամուսին Էդինբուրգի դուքս Արքայազն Ֆիլիպը. , իսկ արարողության վերջում երգեց Փոլ Մաքքարթնին։ Որպես ավանդույթ՝ առաջինը մարզադաշտ մտավ Հունաստանի հավաքականը, իսկ ամենավերջում արարողության տերերը՝ Մեծ Բրիտանիայի հավաքականը։ Արարողության սաունդթրեքը բրիտանական Muse խմբի Survival երգն էր, որը կհնչի ամեն անգամ մարզիկներին մեդալներ տալու ժամանակ։

## Կայքեր
* Բացման արարողության կայք էջը

## Ծանոթագրություններ

Կատեգորիա:Օլիմպիական խաղեր
Վերին Ավստրիա

**Վերին Ավստրան** (), Ավստրիայի 9 նահանգներից մեկն է։ Գտնվում է երկրի հյուսիսարևմտյան մասում։ Նահանգակենտրոնը Լինց քաղաքն է։ Տարածքը 11 980 կմ² է, իսկ բնակչությունը 1,482 միլիոն մարդ (2019 թ-ի տվյլաներով, 3-րդը Ավստրիայում)։ Սահմանակից է Ստորին Ավստրիային, Շտիրիային և Զալցբուրգին, ինչպես նաև պետական սահմաններ ունի Չեխիայի և Գերմանիայի հետ։ Նահանգի հիմնական լեզուն գերմաներենն է։ Հիմնական բնակչության 80%-ը կաթոլիկներ են։ Վերին Ավստրիայի ձգվածությունը հյուսիսից հարավ 145 կմ է, իսկ արևմուտքից արևելք՝ 165 կմ։

## Ծանոթագրություններ

## Արտաքին հղումներ
* Նահանգային կառավարություն
* Տուրիզմ և հանգիստ

Կատեգորիա:Ավստրիայի նահանգներ
Պողոսյան մրցանակ

**Հայաստանի Հանրապետության Նախագահի մրցանակ**

Հիմնվել է 2001 թ. հունվարի 19-ին Հայաստանի Նախագահի հրամանագրով՝ հաշվի առնելով «Ռոբերտ Պողոսյան և որդիներ» հիմնադրամի անդամներ Ժան և Ալբերտ Պողոսյանների և «Հայաստան» համահայկական հիմնադրամի միջև կնքված պայմանագիրը։

## Մրցանակի շնորհման կարգը
Մրցանակը շնորհվում է ամեն տարի՝

ա) բնական գիտությունների զարգացման բնագավառում նշանակալի հայտնագործության կամ ներդրած ավանդի համար.

բ) տեխնիկական գիտությունների և ինֆորմացիոն տեխնոլոգիաների բնագավառում նշանակալի հայտնագործության կամ ներդրած ավանդի համար.

գ) արվեստի բնագավառում ներդրած նշանակալի ավանդի համար.

դ) բժշկագիտության բնագավառում նշանակալի հայտնագործության կամ ներդրած ավանդի համար.

ե) ֆիզիկայի զարգացման բնագավառում նշանակալի հայտնագործության կամ ներդրած ավանդի համար.

զ) գրականության բնագավառում ներդրած նշանակալի ավանդի համար.

է) հումանիտար գիտությունների զարգացման բնագավառում ներդրած նշանակալի ավանդի համար։

Պողոսյան մրցանակները յուրաքանչյուր բնագավառի համար շնորհվում են համանուն վկայագրի և դրամական պարգևի ձևով։ Դրամական պարգևները հատկացվում են «Ռոբերտ Պողոսյան և որդիներ» հիմնադրամի անդամներ Ժան և Ալբերտ Պողոսյանների կողմից։

## Մրցանակակիրներ
Ստորև ներկայացված է մրցանակակիրների ցանկը։

### 2008 թվական

Հումանիտար գիտությունների զարգացման բնագավառում ներդրած նշանակալի ավանդի համար մրցանակը չի շնորհվել։

### 2009 թվական

### 2010 թվական

### 2011 թվական

Բժշկագիտության բնագավառում մրցանակ չի շնորհվել։

### 2012 թվական

### 2013 թվական

### 2014 թվական

Հումանիտար գիտությունների զարգացման և բնական գիտությունների զարգացման բնագավառներում մրցանակ չի շնորհվել։

### 2015 թվական

2015 թվականին արվեստի բնագավառում մրցանակներ չեն շնորհվել։

## Ծանոթագրություններ

Կատեգորիա:Հայաստանի պետական մրցանակներ
Հայաստանի Նախագահի երիտասարդական մրցանակ

**Հայաստանի Հանրապետության Նախագահի երիտասարդական մրցանակ**

Հիմնվել է 2004 թ. դեկտեմբերի 24-ին Հայաստանի Նախագահի հրամանագրով՝ հաշվի առնելով «Ռոբերտ Պողոսյան և որդիներ» հիմնադրամի անդամներ Ժան և Ալբերտ Պողոսյանների և «Հայաստան» համահայկական հիմնադրամի միջև կնքված պայմանագիրը։

## Մրցանակի շնորհման կարգը
Մրցանակը շնորհվում է ամեն տարի՝

ա) արվեստի բնագավառում (այդ թվում՝ կերպարվեստ, կինոարվեստ, թատերական արվեստ, ֆոտոարվեստ, դիզայն և այլն)՝ երեք մրցանակ.

բ) գրականության բնագավառում՝ մեկ մրցանակ։

Հայաստանի Հանրապետության Նախագահի մրցանակները յուրաքանչյուր բնագավառի համար շնորհվում են համանուն վկայագրի և դրամական պարգևի ձևով։ Դրամական պարգևները հատկացվում են «Ռոբերտ Պողոսյան և որդիներ» հիմնադրամի անդամներ Ժան և Ալբերտ Պողոսյանների կողմից։

## Մրցանակակիրներ
Ստորև ներկայացված է մրցանակակիրների ցանկը։

### 2008 թվական

Գրականության բնագավառում մրցանակ չի շնորհվել։

### 2009 թվական

### 2010 թվական

### 2011 թվական

### 2012 թվական

Արվեստի բնագավառում մեկ մրցանակ և գրականության բնագավառում մրցանակը չի շնորհվել։

### 2013 թվական

### 2014 թվական

Գրականության բնագավառում մրցանակ չի շնորհվել։

### 2015 թվական

2017 թվական

## Ծանոթագրություններ

Կատեգորիա:Հայաստանի պետական մրցանակներ
Գեներալ-մայոր

մինի
**Գեներալ-մայոր**, ծառայություն նախատեսող մի շարք պետական մարմիններում շնորհվող բարձրագույն սպայակազմի առաջնային կոչում։

## Գեներալ-մայոր կոչումը Հայաստանում

Կոչումը պատկանում է բարձրագույն կոչումների դասին և շնորհվում է Հայաստանի Նախագահի կողմից։ Հայաստանի Զինված ուժերում այն չորրորդն է (բանակի գեներալից, գեներալ-գնդապետից և գեներալ-լեյտենանտից հետո), Հայաստանի Ազգային անվտանգության մարմիններում (գեներալ-գնդապետից և գեներալ-լեյտենանտից հետո) և Հայաստանի Ոստիկանությունում (ոստիկանության գեներալ-գնդապետից և ոստիկանության գեներալ-լեյտենանտից հետո) երրորդն է, երկրորդն է Հայաստանի Փրկարար ծառայությունում (փրկարարական ծառայության գեներալ-լեյտենանտից հետո), մաքսային ծառայությունում (մաքսային ծառայության գեներալ-լեյտենանտից հետո), քրեակատարողական ծառայությունում, Հայաստանի քննչական կոմիտեում և Հայաստանի հատուկ քննչական ծառայությունում (արդարադատության գեներալ-լեյտենանտից հետո), բարձրագույնն է հարկային ծառայությունում (հարկային ծառայության գեներալ-մայոր) և դատական ակտերի հարկադիր կատարումն ապահովող ծառայությունում (արդարադատության գեներալ-մայոր)։ Դատական կարգադրիչների ծառայությունում այն չի շնորհվում (բարձրագույնն է արդարադատության գնդապետի կոչումը)։

Պաշտոնները ներկայացված են կոչման շնորհման օրվա դրությամբ։

## Գեներալ-մայորի զինվորական կոչում ունեցող անձինք

## Ոստիկանության գեներալ-մայորներ

## Փրկարարական ծառայության գեներալ-մայոր

## Արդարադատության գեներալ-մայորներ

## Մաքսային ծառայության գեներալ-մայորներ

## Հարկային ծառայության գեներալ-մայորներ

## Տես նաև
* Զինվորական կոչում

Կատեգորիա:Գեներալ-մայորներ
Արսեն Գալստյան (ձյուդոիստ)

**Արսեն Ժիրայրի Գալստյան** (), հայազգի ձյուդոիստ է, ով հանդես է գալիս Ռուսաստանի հավաքականի կազմում։ Լոնդոնի Ամառային Օլիմպիական խաղերի ժամանակ կիսաեզրափակչում Արսենը հաղթեց ուզբեկ Ռիշոդ Սոբիրովին և դուրս եկավ եզրափակիչ, որտեղ հաղթելով ճապոնացի Խիրոակի Խիրոակույին դարձավ օլիմպիական չեմպիոն։ Նա Լոնդոնի Ամառային Օլիմպիական խաղերում դարձավ Ռուսաստանի հավաքականի առաջին ոսկե մեդալակիրը։ Համաձայն Արսենի խոսքերի նա Լոնդոն է եկել միայն հաղթանակի համար, և ինքը հասավ իր նպատակին։

## Ծանոթագրություններ

## Արտաքին հղումներ
* Արսեն Գալսյանը www.judoinside.com կայքում

Կատեգորիա:2012 թվականի Ամառային օլիմպիական խաղերի չեմպիոններ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Հայ ձյուդոիստներ
Կատեգորիա:Հայ մարզիկներ
Կատեգորիա:Ներքին Կարմիրաղբյուր գյուղում ծնվածներ
Կատեգորիա:Ռուս օլիմպիական չեմպիոններ
Մարտաֆիլմ

**Մարտաֆիլմ** կամ **էքշն ֆիլմ,** կինեմատոգրաֆի ժանր, որտեղ առավել ուշադրություն է դարձվում բռնությանը, կրակոցներին, ձեռնամարտերին, հետապնդմանը։ Մարտաֆիլմերից մեծամասնությունն ունի հետևյալ հանրահայտ թեզիսը. «Բարիքը պետք է ձեռք բերել բռունցքներով»։ Նման ժանրի ֆիլմերն բարդ սյուժե չունեն։ Գլխավոր հերոսը հենց սկզբից բախվում է բացահայտ չարիքի հետ՝ ահաբեկչություն, թալան, առևանգում, սպանություն, կոռուպցիա, անարդարություն (գլխավոր հերոսի տեսանկյունից)։ Իրավիճակից ելք չգտնելով գլխավոր հերոսը որորշում է մարտնչել։ Արդյունքում վերացման են արժանանում ֆիլմի մի քանի կամ մի քանի տասնյակ բացասական հերոսներ։ Շատ դեպքերում մարտաֆիլմներն ունենում են «ուրախ վերջաբան»։ Մարտաֆիլմերի մեծամասնությունը խորհուրդ չի տրվում դիտել 16 տարեկանից փոքր անձանց։

Որոշ մարտաֆիլմներ դասակարգվում են նաև որպես «էքշն» (, բառացի *գործողության ֆիլմ*) ֆիլմեր։ Էքշն ֆիլմերը որպես կանոն ունենում են շատ մեծ բյուջե և լի են կասկադյորական հնարքներով և հատուկ էֆեկտներով։

## Մարտաֆիլմերի հայտնի դերասաններ
* Սիլվեստր Ստալոնե
* Առնոլդ Շվարցենեգեր
* Ժան-Կլոդ Վան Դամ
* Դոլֆ Լունդգրեն
* Բրյուս Ուիլիս
* Սթիվեն Սիգալ
* Ուեսլի Սնայփս
* Բրյուս Լի
* Ջեքի Չան
* Ջեթ Լի
* Բոլո Յանգ
* Դենիել Կրեյգ
* Վին Դիզել
* Ջեյսոն Սթեթհեմ
* Ջերարդ Բաթլեր
* Մել Գիբսոն
* Չակ Նորիս
* Մարկ Դակասկոս
* Կուրտ Ռասել
* Միքի Ռուրկ

## Որոշ մարտաֆիլմեր
* Առանց դեմքի
* Օդային բանտ
* Ռեմբո. Առաջին արյուն
* Ռեմբո. Առաջին արյուն 2
* Ռեմբո 3
* Ռեմբո 4
* Հիշիր ամենը
* Հանկարծակի մահ
* Պաշարման մեջ
* Կոբրա
* Կոմանդո
* Պինդ ընկույզ
* Արյունալի սպորտ
* Լեոն
* Առավելագույն ռիսկ
* Փախչելու տեղ չկա
* Պարգև մահվան համար
* Մռայլ ասպետը. Լեգենդի վերածնունդը
* Ոստիկանական պատմություն
* Թեքեն
* Մահվան վերածնունդը
* Ռեպլիկանտ
* Կրկնակի հարված
* Ինֆերնո
* Քիքբռնցքամարտիկը
* Վարձու մարդասպան
* Անզսպելիները
* Անզսպելիները 2
* Փոխադրողը
* Ինքնակամություն
* Ժայռը
* Ժայռեր մագլցողը
* Կոտրված նետը
* Մահացու զենք
* Մահացու պայքար
* Մահացու պայքար 2. Բնաջնջում
* Հատուկ առաջադրանք
* Փողոցային կռվողը
* Պայքար
* Տերմինատոր
* Տերմինատոր 2. Դատաստանի օր
* Տերմինատոր 3. Մեքենաների ապստամբությունը
* Դժվար թիրախ
* Ունիվերսալ զինվորը

Կատեգորիա:Կինոյի ժանրեր
Կատեգորիա:Մարտաֆիլմեր
Զալցբուրգ նահանգ

**Զալցբուրգ** (), Ավստրիայի 9 նահանգներից մեկը։ Գտնվում է երկրի հյուսիսարևմտյան մասում։ Նահանգակենտրոնը Զալցբուրգ քաղաքն է։ Տարածքը 7154 կմ² է, իսկ բնակչությունը՝ 515000 մարդ (7-րդը Ավստրիայում)։ Սահմանակից է Տիրոլին, Կարինտիային, Վերին Ավստրիային, ինչպես նաև պետական սահման ունի Գերմանիայի Բավարիա մարզի հետ։ Նահանգի հիմնական լեզուն գերմաներենն է։ Իր հերթին բաժանված է 6 շրջանների։ Բնակչության 90%-ը կաթոլիկներ են։

## Ծանոթագրություններ

## Արտաքին հղումներ
* Զալցբուրգի կառավարության պաշտոնական կայք էջը
* Geoinformationssystem Salzburg (Luftbilder etc.)

Կատեգորիա:Ավստրիայի նահանգներ
Angel (երգ, Միկա Նյուտոն)

**Angel**, ուկրաինացի երգչուհի Միկա Նյուտոնի կատարած երգը Եվրատեսիլ 2011 երգի մրցույթում։ Փխրուն, բայց միաժամանակ նաև ազատ սիրո մասին պատմող երգը մրցույթի եզրափակչում զբաղեցրել է 4-րդ հորիզոնականը 159 միավորով։

Միկա Նյուտոնը նախ հաջողությամբ հանդես է եկել 2011 թվականի մայիսի 12-ին կայացած երկրորդ կիսաեզրափակիչում։ Թե՛ կիսաեզրափակիչում և թե՛ եզրափակիչում երգի կատարումն ուղեկցվել է տեսաշարքի ցուցադրությամբ, որի դիպաշարի համաձայն՝ պահապան հրեշտակն օգնության է հասնում որբ աղջկան։

## Չարթեր

## Ծանոթագրություններ

## Արտաքին հղումներ
* Текст песни
* Песня в финале конкурса Евровидение 2011 

Կատեգորիա:2011 երգեր
Կատեգորիա:2011 սինգլներ

Կատեգորիա:Եվրատեսիլ երգի մրցույթի երգեր
Կատեգորիա:Երգեր այբբենական կարգով
Անի (թաղամաս)

**Անի**, Գյումրիի թաղամասներից մեկը, գտնվում է քաղաքի հյուսիսային մասում։ Անին որոշվել է կառուցել Սպիտակի երկրաշարժից հետո ԽՍՀՄ նախագահ Միխայիլ Գորբաչովի հրամանով։ Թաղամասի տարածքը 1988-ից առաջ եղել է ճակնդեղի դաշտ։ Թաղամասը ժողովրդի մեջ կոչվում է նաև 58։ Անին կառուցվել է 1990-ից 1992 թվականներին նաև 1995 թվականին։ Թաղամասի վերակառուցումը սկսվեց 2008 թվականի օգոստոսին Մուշ թաղամասի ծրագրով։ Անիի վերակառուցումը կցվեց Մուշ ծրագրի հետ ՀՀ նախագահ Սերժ Սարգսյանի այցից հետո։ Անին Գյումրիի ամենանորակառույց թաղամասերից է։

Կատեգորիա:Գյումրի
The Secret Is Love

**The Secret Is Love**, ավստրիացի երգչուհի Նադին Բեյլերի երգն է Եվրատեսիլ 2011 երգի մրցույթի համար։ Երգը մրցույթի եզրափակչում զբաղեցրել է 18-րդ հորիզոնականը 64 միավորով։ Երգը Ավստրիական սինգլների ցանկում զբաղեցրել է 9-րդ հորիզոնականը։

## Չարթեր

Կատեգորիա:2011 երգեր
Գվեն Ստեֆանի

**Գվեն Ռենե Ստեֆանի** (, ), ամերիկացի երգչուհի, երգահան, նորաձության դիզայներ և դերասանուհի։ «No Doubt» խմբի վոկալիստ (սկսած 1986 թվականից)։ 2002 թվականին ստացել է Գրեմմի մրցանակ։

## Կենսագրություն
Գվեն Ռենե Ստեֆանին ծնվել է Կալիֆոռնիայի Օրունջ շրջանի հյուսիսում գտնվող Ֆուլերտոն քաղաքում։ Նրա հայրը՝ Դենիս Ջեյմս Ստեֆանին, իտալական ծագմամբ ամերիկացի է, Yamaha ընկերությունում զբաղվում էր մարքեթինգային հետազոտություններով։ Մայրը՝ Փեթի Ֆլինը, ով ունի իռլանդական ու շոտլանդական արմատներ, աշխատել է որպես հաշվապահ, բայց թողել է աշխատանքը և զբաղվել երեխաների դաստիարակությամբ։ Գվենն ընտանիքի չորս երեխաներից երկրորդ է։ Նա ունի կրտսեր քույր՝ Ջիլը, և երկու եղբայր՝ Էրիկ և Թոդ։ Իր անունը երգչուհին ստացել է ի պատիվ Արթուր Հեյլիի «Օդանավակայան» (1968) վեպի հերոսուհու՝ Գվեն Մեյգենի։ Նրա երկրորդ անունը՝ Ռենե, վերցվել է The Left Banke խմբի Walk Away Renée երգից (1966)։

Գվենը երգել սկսել է դեռ վաղ տարիքում։ Նա հաճախ էր երգերը կատարում դաշնամուրի նվագակցությամբ, որ կատարում էր աղջկա ավագ եղբայրը՝ Էրիկը։ Այդ ժամանակ էլ ի հայտ է եկել հագուստի մոդելավորման նրա տաղանդը. Գվենը մորից սովորել էր ձեռագործել և գնված հագուստները հաճախ վերափոխում էր՝ դրանց տալով անկրկնելի ոճ։

## Սկավառակագրություն
### Անհատական ստուդիական ալբոմներ
* 2004 «Love. Angel. Music. Baby»
* 2006 «The Sweet Escape»
* 2016 «This Is What the Truth Feels Like»

## Ֆիլմագրություն
### Դերակատարումներ

## Ծանոթագրություններ

Կատեգորիա:20-րդ դարի ամերիկացի երգչուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի երգչուհիներ
Կատեգորիա:Brit Awards մրցանակի դափնեկիրներ
Կատեգորիա:Interscope Records-ի արտիստներ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի դիզայներներ
Կատեգորիա:Ամերիկացի երգահաններ
Կատեգորիա:Ամերիկացի երգչուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի հիփ հոփ երգիչներ
Կատեգորիա:Ամերիկացի մեցցո-սոպրանոներ
Կատեգորիա:Ամերիկացի ռոք երգահաններ
Կատեգորիա:Ամերիկացի ռոք երգչուհիներ
Կատեգորիա:Ամերիկացի փոփ երգիչներ
Կատեգորիա:Ամերիկացի փոփ երգչուհիներ
Կատեգորիա:Ամերիկացիներ իռլանդական սերմամբ
Կատեգորիա:Հոլիվուդյան դերասաններ
Տիրոլ

**Տիրոլ** (), Ավստրիայի 9 նահանգներից մեկը։ Գտնվում է երկրի արևմտյան մասում։ Նահանգակենտրոնը Ինսբրուք քաղաքն է։ Տարածքը 12 648 կմ² է, իսկ բնակչությունը՝ 687000 մարդ (2003 թվականի տվյալներով, 5-րդը Ավստրիայում)։ Սահմանակից է Կարինտիային, Զալցբուրգին և Ֆորարլբերգին, ինչպես նաև պետական սահմաններ ունի Իտալիայի (հարավում), Շվեյցարիայի (արևմուտքում) և Գերմանիայի հետ (հյուսիսում)։ Նահանգը բաժանված է երկու մասի՝ Հյուսիսային Տիրոլ և Արևելյան Տիրոլ։ Նահանգի հիմնական լեզուն գերմաներենն է։ Բնակչության 90%-ից ավելին կաթոլիկներ են։

## Ծանոթագրություններ

## Արտաքին հղումներ
* Նահանգի կառավարության պաշտոնական կայք էջը 
* Tirol Atlas online: Թեմատիկ քարտեզներ, այբբենական ուղեցույց, ֆոտոներ
* Geographisches Institut — Univ. Innsbruck 
* Ֆոլկլյոր

Կատեգորիա:Ավստրիայի նահանգներ
Ֆորարլբերգ

** Ֆորարլբերգ** (), Ավստրիայի 9 նահանգներից մեկն է։ Գտնվում է երկրի ծայր արևմուտքում։ Նահանգակենտրոնը Բրեգենց քաղաքն է։ Տարածքը 2601 կմ² է, իսկ բնակչությունը՝ 360000 մարդ (2004 թ-ի տվյալներով, 8-րդը Ավստրիայում)։ Սահմանակից է Տիրոլին, ինչպես նաև պետական սահմաններ ունի Գերմանիայի, Շվեյցարիայի և Լիխտենշտայնի հետ։ Նահանգի հիմնական լեզուն գերմաներենն է։ Բնակչության 85%-ից ավելին կաթոլիկներ են։
## Ծանոթագրություններ

## Արտաքին հղումներ
* Նահանգի կառավարությունը
* Տեղական ֆոլկլյոր
* Ֆորարլբերգի նորություններ

Կատեգորիա:Ավստրիայի նահանգներ
Շտիրիա նահանգ

**Շտիրիան** (, ), Ավստրիայի 9 նահանգներից մեկն է։ Գտնվում է երկրի հարավարևելյան մասում։ Նահանգակենտրոնը Գրաց քաղաքն է։ Տարածքը 16 392 կմ² է, իսկ բնակչությունը՝ 1,243 միլիոն մարդ (2019 թ-ի տվյալներով, 4-րդը Ավստրիայում)։ Սահմանակից է Ստորին Ավստրիային, Վերին Ավստրիային, Բուրգենլանդին, Կարինտիային և Զալցբուրգին, ինչպես նաև պետական սահման ունի Սլովենիայի հետ։ Նահանգի հիմնական լեզուն գերմաներենն է, սակայն կա նաև սլովենախոս փոքրամասնություն։ Բնակչության 81.3%-ը կաթոլիկներ են։

## Ծանոթագրություններ

## Արտաքին հղումներ
* Շտիրիա նահանգի կառավարություն

Կատեգորիա:Ավստրիայի նահանգներ
Կատեգորիա:Բաժանված տարածաշրջաններ
Ատրիում թատրոն

**Ատրիում թատրոն** (անգլերեն՝ Atrium Theater), ռուսական խաղացանկային դրամատիկական թատրոն։

### Թատրոնի պատմությունը
Թատրոնը հիմնադրվել է 2001 թվականի հունվարի 13-ին Չիկագոյում, ԱՄՆ։ Այդ օրը բեմադրվեց թատրոնի առաջին ներկայացումը՝ Գրիգորի Գորինի «Ֆենոմեններ» կատակերգությունը։

Ներկայացումների բեմադրման համար թատրոնը հրավիրում է ռուս ռեժիսորների։ «Ատրիում»-ի հետ համագործակցել են Արթուր Օֆենգեյմը, Անդրեյ Տուպիկովը, Վալերի Բելյակովիչը, Նատալյա Անդրեևան։

2001-2011 թվականների ընթացքում թատրոնում բեմադրվել է 12 ներկայացում։ Թատրոնը հյուրախաղերով հանդես է եկել Սենտ Լյուիսում, Ցինցինատիում, Դետրոյթում, Մինեապոլիսում, Շամփեյնում, Միլուոկիում։ 2008 թվականին հանդես է եկել նաև Մոսկվայում։

2011 թվականին թատրոնը նշել է իր 10-ամյակը։

## Խաղացանկը
### Ժամանակակից դրամատուրգիա
* Գրիգորի Գորինի «Ֆենոմեններ»
* Ռ. Թոմի «Թակարդը»
* Ռեյ Կունիի «Համար 13 կամ գիշերային խրախճանք»
* Ֆրանսիս Վեբերի «Ընթրիք ցանցառի հետ»
* Ֆրիդրիխ Դյուրենմատի «Վթար» պատմվածքի հիման վրա «Ֆեմիդայի ծառաները»
* Մայքլ Ֆրեյնի «Բեմի ետևում չաղմկե՛լ»
* Գ. Կամարովսկայայի «Գուշակը»

### Դասական դրամատուրգիա
* Գրիգորի Գորինի «Հիշատակի աղոթք»
* Նիկոլայ Գոգոլի «Ամուսնություն»
* Կառլո Գոլդոնիի «Պանդոկապանուհին»
* Իսահակ Բաբելի ստեղծագործությունների հիման վրա «Մոլդավուհի, մոլդավուհի» (երաժշտական ներկայացում, երաժշտությունը Ալեքսանդր Ժուրբինի)

## Արտաքին հղումներ
* Թատրոնի պաշտոնական կայքը 

Կատեգորիա:ԱՄՆ-ի թատրոններ
Կատեգորիա:Դրամատիկական թատրոններ
Կատեգորիա:Թատրոններ այբբենական կարգով
Փիրս Բրոսնան

**Փիրս Բրենդան Բրոսնան** (, ), իռլանդացի դերասան և պրոդյուսեր։ Նա կատարել է Ջեյմս Բոնդի դերը 4 ֆիլմերում։ 11 տարեկանում տեղափոխվել է Լոնդոն՝ արվեստի դասեր սովորելու համար։ Հոլիվուդի փառքի ծառուղում ունի իր փառքի աստղը՝ կինոարվեստում իր ունեցած ներդրումների համար։ Ֆրանսիացի դերասանուհի Սոֆի Մարսոյի հետ նկարահանվել է «Ամբողջ աշխարհն էլ քիչ է» ֆիլմում։

## Ֆիլմագրություն
### Դերակատարումներ

### Պրոդյուսեր

## Ծանոթագրություններ

## Արտաքին հղումներ
* Պաշտոնական կայքէջը 

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Ոսկե ազնվամորի» մրցանակի դափնեկիրներ
Կատեգորիա:Ամերիկացի բարերարներ
Կատեգորիա:Ամերիկացի բնապահպաններ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի պրոդյուսերներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Թատրոնի դերասաններ
Կատեգորիա:Իռլանդացի դերասաններ
Կատեգորիա:Իռլանդացի պրոդյուսերներ
Կատեգորիա:Հոլիվուդյան փառքի ծառուղի
Սիրիլ Նորքոթ Պարկինսոն

**Սիրիլ Նորքոթ Պարկինսոն** (, , 1909 թ. հուլիսի 30, Բերնարդ Քասլ, Դարեմ կոմսություն, Անգլիա - 1993 թ. մարտի 9, Քենթերբերի, Անգլիա), անգլիացի ռազմական պատմիչ, գրող, թատերգակ, լրագրող։ Առավել հայտնի է որպես բիզնեսի, մենեջմենթի և քաղաքագիտության վերաբերյալ երգիծական երկերի հեղինակ։ Համաշխարհային ճանաչում են ստացել նրա կողմից մշակված «Պարկինսոնի օրենքը» և դրանից բխող այլ օրենքներ։

## Ծանոթագրություններ

Կատեգորիա:Անգլիացի գրողներ
Կատեգորիա:20-րդ դարի վիպասաններ
Կատեգորիա:20-րդ դարի պատմաբաններ
Կատեգորիա:Անգլիացի վիպասաններ
Կատեգորիա:Անգլիացի լրագրողներ
Կատեգորիա:20-րդ դարի անգլիացի վիպասաններ
Կատեգորիա:Անգլիացի պատմաբաններ
Կատեգորիա:Լոնդոնի համալսարանի շրջանավարտներ
Պարկինսոնի օրենք

**Պարկինսոնի օրենք**, Սիրիլ Նորքոթ Պարկինսոնի կողմից ձևակերպած երգիծական օրենք։ Օրենքը հայտարարում է, որ ***«Աշխատանքը կատարվում է այնքան ժամանակում, ինչքան հատկացված է նրա կատարման համար»*** (Work expands so as to fill the time available for its completion)։ Հեղինակի կողմից առաջին անգամ ներկայացվել է 1955 թ. բրիտանական «The Economist» ամսագրում տպագրբված հոդվածում, հետագայում հրատարակվել է հեղինակի այլ հոդվածների հետ «Պարկինսոնի օրենքը» (; Լոնդոն, John Murray, 1958 թ) գրքում։ Որոշ ժամանակ անց Պարկինսոնը հրատարակել է «Օրենքը և շահույթը» (), «Օրինապաշտները և օրինազանցները» (), ինչպես նաև «Տիկին Պարկինսոնի օրենքը» գրքերը, որոնցում ձևակերպել է համապատասխանաբար Պարկինսոնի երկրորդ և երրորդ օրենքները, ինչպես նաև տիկին Պարկինսոնի օրենքը։

## Տես նաև
* Մերֆիի օրենք

Կատեգորիա:Բյուրոկրատիա
Կատեգորիա:Էմպիրիկ սկզբունքներ
Գորայք

**Գորայք**, գյուղ Հայաստանի Սյունիքի մարզի Սիսիան համայնքում։

## Անուն
Գյուղի պաշտոնական անունը Գորայք է։ Ռուսական կայսրության ժամանակաշրջանում բնակավայրը կոչվել է թուրքական Բազարչայ։

## Աշխարհագրություն
Գտնվում է Որոտան գետի աջ կողմում` սարահարթին, ծովի մակերևույթից մոտ 2100 մ բարձրության վրա։ Հեռավորությունը Սյունիքի մարզի մարզկենտրոն Կապան քաղաքից ճանապարհով կազմում է մոտ 128 կմ, իսկ Սիսիան քաղաքից հեռու է մոտ 27 կմ դեպի հյուսիս-արևմուտք։

## Պատմություն
Գյուղը 1877 թվականին հիմնադրել են Արցախի Այգեստան գյուղից գաղթած մոլոկանները։ Ռուսական կայսրության ժամանակաշրջանում բնակավայրն ընդգրկված է եղել Ելիզավետպոլի նահանգի Զանգեզուրի գավառում։ Խորհրդային տարիներին ընդգրկվել է Խորհրդային Հայաստանի Զանգեզուրի գավառի, իսկ 1930 թվականից՝ Սիսիանի շրջանի կազմում։ 1980-ական թվականների սկզբներին Սպանդարյանի ջրամբարի կառուցման պատճառով գյուղը տեղափոխվել է մոտ 3 կմ հյուսիս-արևմուտք և վերանվանվել Գորայք։ 1995 թվականից մտնում է Հայաստանի Սյունիքի մարզի մեջ։ 2016 թվականին դարձել է Գորայք համայնքի վարչական կենտրոնը, իսկ 2022 թվականին ընդգրկվել է Սիսիան համայնքի կազմում։

### Պատմամշակութային հուշարձաններ

## Բնակչություն
Համաձայն 2011 թվականին Հայաստանում անցկացված մարդահամարի արդյունքների՝ Գորայքի մշտական բնակչությունը կազմել է 435, առկա բնակչությունը՝ 401 մարդ։ Ռուսական կայսրության վերջին շրջանում մինչև 1940-ական թվականներին բնակիչները հիմնականում ռուս մոլոկաններ էին, իսկ այնուհետև` միայն հայեր։ Ստորև ներկայացված է Գորայք գյուղի բնակչության թվային փոփոխությունն ըստ տարիների.

## Տնտեսություն
Բնակչությունը զբաղվում է անասնապահությամբ և հացահատիկի մշակությամբ։

## Պատկերասրահ

Պատկեր:Armenia (2919983364).jpg|Գյուղի բնակիչներ
Պատկեր:Սպանդարյանի_ջրամբար.jpg|Սպանդարյանի ջրամբարը
Պատկեր:Spandaryanresvoir.jpg|Սպանդարյանի ջրամբարը
Պատկեր:Gorayk.jpg|Տեսարան գյուղից
Պատկեր:Armenia (2919973378).jpg|Մուտք դեպի գյուղ
Պատկեր:«Զանգեզուրի դարպասներ».jpg|«Զանգեզուրի դարպասներ»


## Արտաքին հղումներ
* Էջը Սյունիքի մարզպետարանի կայքում

## Ծանոթագրություններ

Կատեգորիա:Սիսիան համայնքի բնակավայրեր
Կատեգորիա:Սյունիքի մարզի գյուղեր
Scars on Broadway (ալբոմ)

**Scars on Broadway**, ամերիկահայ System of a Down խմբի մասնակիցներ Դարոն Մալաքյանի և Ջոն Դոլմայանի հիմնած Scars on Broadway ռոք-խմբի առաջին ալբոմն է։ Կազմված է 15 երգից (ճապոնական թողարկումը՝ 16), և բոլոր կատարումների հեղինակն է Դարոն Մալաքյանը։

«Billboard 200» ալբոմների չարթում մեկնարկել է 17-րդ հորիզոնականում՝ ալբոմի 24,000 օրինակ վաճարքով։

2010 թ. ապրիլի դրությամբ ԱՄՆ-ում վաճառվել էր ալբոմի 83.000 օրինակ։

## Երգացանկ

## Ծանուցումներ

Կատեգորիա:2008 ալբոմներ
Կատեգորիա:Ամերիկյան ալբոմներ
Բրետոնցիներ

[մինի|աջից|[Ուիլյամ Բուգրո. Բրետոնուհին փոքր քրոջ հետ, 1871]]
**Բրետոնցիներ** (, ), ազգ, ներկայիս Ֆրանսիայի հյուսիս-արևմուտքում գտնվող Բրետան շրջանում (նախկինում անկախ կոմսություն էր) բնակվող ազգ։ Նրանք սկսել են միգրացիա 3-9 դարեր անգլասաքսերի հարձակումների պատճառով Բրետան են տեղափոխվում Բրիտանիա կղզուց (հիմնականում այժմյան Անգլիայի հարավ-արևմուտքից և Ուելսի հարավից) եկած կելտերը։ Դեռ 9-րդ դարում բրետոնացիները զբաղեցնում էին ամբողջ թերակղզին սկսած Լուարայի գետաբերանից հարավում մինչև Մոն Սեն-Միշելը հարավում։
Այժմ բրետոնացիների հիմնական լեզուներն են ֆրանսերենը և բրետոներենը։ Կրոնը՝ կաթոլիկություն։ Ապրում են նաև Ֆրանսիայի այլ շրջաններում, ինչպես նաև Կանադայում ու Արգենտինայում։ Թիվը կազմում է մոտ 6-8 միլիոն։

## Ծանոթագրություններ

Կատեգորիա:Բրետան
Կատեգորիա:Բրետոնացիներ
Կատեգորիա:Կելտեր
Կատեգորիա:Ֆրանսիայի ազգեր
Բարի մարդը Սեզուանից

**«Բարի մարդը Սեզուանից»** (), Բերտոլդ Բրեխտի պիեսը, որը սկսել է գրել 1938 թ. Դանիայում և վերջացրել է 1940 թ. Շվեդիայում։ Էպիկական թատրոնի տիպիկ օրինակ է։

1964 թ. պիեսը բեմադրեց ռուս ռեժիսոր Յուրի Լյուբիմովը, ինչից սկսվեց Տագանկայի թատրոնի պատմությունը։ Տարբեր դերերով հանդես են եկել Զինաիդա Սլավինան, Վլադիմիր Վիսոցկին, Վենիամին Սմեխովը, Բորիս Խմելնիցկին։

## Սյուժե
Երկիր իջած աստվածները բարի մարդ են ման գալիս և վերջապես գտնում են ի դեմս պոռնիկ Շան Տեի…

## Արտաքին հղումներ
* Պիեսի տեքստը
* Պիեսը Տագանկայի թատրոնում

Կատեգորիա:1939 պիեսներ
Կատեգորիա:Գերմանիայի թատրոն
Կատեգորիա:Պիեսներ
Դևեր (վեպ)

**«Դևեր»** (), ռուս գրող Ֆեոդոր Դոստոևսկու վեպ։ Հրատարակվել է 1871—1872 թթ. Ռուսական պարբերականում։ Առանձին գրքով վեպը հրատարակվել է 1873 թվականին։

«Դևեր» վեպը համարվում է Դոստոևսկու առավել քաղաքականացված վեպերից մեկը։ Ռուս գրողը վեպում քննադատում է Ռուսաստանում այդ ժամանակ հատկապես երիտասարդության շրջանում տարածում գտած ձախ ծայրահեղ արմատական և աթեիստական գաղափարները։

«Դևեր» վեպը թարգմանվել է հայերեն Արմեն Հովհաննիսյանի կողմից։

## Ծանոթագրություններ

## Արտաքին հղումներ
* Դևեր վեպը գրապահարանում 

Կատեգորիա:Ֆեոդոր Դոստոևսկու վեպեր
Կատեգորիա:Էկրանավորված ռուսական վեպեր
Կատեգորիա:Գրական ստեղծագործություններ ինքնասպանության մասին
Կատեգորիա:1872 թվականի ռուսական վեպեր
Ֆրանկո Մարացցի

**Ֆրանկո Մարացցի** (իտալերեն՝ *Franco Marazzi*), իտալա-շվեյցարացի ռեժիսոր։

Նկարահանել «Grüsse aus Zürich» (Ողջույններ Ցյուրիխից) երաժշտական ֆիլմը, որը ստեղծվել է 1963 թվականին։ Սույն թվականի մայիսին նկարահանել է «Dinner for One» (Ճաշկերույթ մեկի համար) փոքրիկ ֆիլմը։

Հիմնական ձեռքբերումը այն էր, որ Մարացցին առաջին Եվրատեսիլ երգի մրցույթի տնօրենն էր։

## Ծանոթագրություններ

Կատեգորիա:Եվրատեսիլ 1956 երգի մրցույթ
Կատեգորիա:Անձինք այբբենական կարգով
Կատեգորիա:Ռեժիսորներ
Դիդախե

**«Տիրոջ ուսմունքը 12 առաքյալների միջոցով փոխանցված»** կամ **Տասներկու առաքեալների վարդապետութիւնը** (), կրճատ՝ **Դիդախե**, վաղ քրիստոնեական անանուն երկ։ Թվագրվում է մ.թ. I դարի վերջով - II դարի սկզբով։ Երկում շարադրվում է քրիստոնեական վարդապետությունը, ներկայացվում է եկեղեցական կյանքը՝ մկրտությունը, պահքը, աղոթքները, առաքյալների և եպիսկոպոսների մասին կանոններ։
Ինչպես ` Պետրոսի ապոկալիպսիսը , եգիպտացիների ավետարանը Դիդախեն համարվում է «սուրբ գրություն»։ Եվսեբիոս Կեսարացին այն դասում է « ոչ վավերական » (նոտա) առաքելական գործերի մեջ։ Սբ. Աթենասը խորհուրդ է տալիս այն կարդալ տաճարների կողմից , որը հավասար է Հին Կտակարանի ապոկրիֆներին։ 
«Դիդախեն» Վաղ քրիստոնեական եկեղեցու կյանքում լայն տարածում է ունեցել։ Կղեմես Ալեքսանդրացին այն դասում էր Նոր Կտակարանի Սուրբ Գրքերի կանոնի շարքին՝ որևէ կասկած չունենալով երկի առաքելական պատկանելության մեջ։

Երկար ժամանակ համարվում էր կորսված։ Գտնվել է Կոստանդնուպոլսի եկեղեցական գրադարաններից մեկում Նիկոմիդիայի միտրոպոլիտ Թեոփիլոս Վիրենիոսի կողմից 1873 թ.-ին։ Հրատարակվել է 1883 թ.-ին։ Ամբողջական կերպով պահպանվել է միայն 1056 թ.–ով թվագրվող մեկ հունարեն ձեռագրի մեջ։
Տեքստն ունի 3 մաս և վերջաբան։
### Բարոյական ուսուցում
Պարունակում է երկու ճանապարհների՝ կյանքի և մահվան մասին արտաքրիստոնեական ուսմունքը, որը ծանոթ է հունական և հուդայական աղբյուրներից։ 
Կյանքի ուղին առաքինությունների ուղին է, որ պահանջում է սիրել Աստծուն՝ մեր Արարչին, և սիրել մեր մերձավորներին այնպես, ինչպես ինքներս մեզ ենք սիրում, խուսափել սպանությունից, շնությունից, գողությունից, մոգությունից, դաժանությունից, չարախոսությունից, քինախնդրությունից և այլն, լինել հեզ, ողորմած, աղքատասեր, աստվածապաշտ, վեհանձն ստորադասների նկատմամբ և այլն, դաստիարակել երեխաներին Աստծու նկատմամբ սիրով և երկյուղով։ 
Հեղինակը թելադրում է ետ մնալ մեղքերից և քայլել Աստծու ճանապարհներով։
### Ծիսական ցուցմունքներ
Խոսվում է մկրտության, պահքի, աղոթքի և Ս. Հաղորդության մասին։ 
Մկրտությունը պետք է կատարել Հոր, Որդու և Սուրբ Հոգու անունով։ Մկրտությունից առաջ թե՛ մկրտվող և թե՛ մկրտողը պետք է ծոմ պահեն։ Պահքը պետք է պահել չորեքշաբթի և ուրբաթ օրերին և ոչ՝ երկուշաբթի և հինգշաբթի։ Պետք է աղոթել այնպես, ինչպես Տերն է սահմանել ավետարանում։ Խոսքը Տերունական աղոթքի մասին է։
### Կարգապահական բաժին
Խորհուրդներ է տալիս զանազանելու իրական առաքյալներին և մարգարեներին կեղծ առաքյալներից ու մարգարեներից։ Ցուցումներ է տալիս վավերական քարոզիչներին արժանի կերպով ընդունելու և ճանապարհելու համար։ Հանձնարարում է ձեռնադրել եպիսկոպոսների ու սարկավագների և նրանց մատուցել նույն պատիվը, ինչ շրջող քարոզիչներին և ուսուցիչներին։ Հստակ է, որ «Դիդախեի» ժամանակ չկար եպիսկոպոս-քահանա-սարկավագ նվիրապետական կառույցը։
«Դիդախեն» ավարտվում է մի վերջաբանով, որ պարունակում է վախճանաբանական պատկերներ և միշտ արթուն մնալու թելադրություններ, քանի որ չգիտենք այն ժամը, երբ Տերը պիտի գա։

Կատեգորիա:Նոր Կտակարանի պարականոն գրքեր
Կատեգորիա:II դարի գրքեր
Կատեգորիա:Քրիստոնեության պատմություն
Կատեգորիա:Եկեղեցու հայրեր
Կատեգորիա:Քրիստոնեական տերմիններ
Նա հ-Օգանիախ

[thumb|Նա հ-Օգանիախը համերգի ժամանակ, [2007]]
**Նա հ-Օգանիախ** (, թարգ.՝ *«երիտասարդներ»*), գելական շոտլանդերենով հանդիսացող ֆոլք ռոք խումբ է։ Հիմնվել է 1971 թվականին Գլազգոյում, երբ Դանուն (Dunoon) քաղաքում համերգի ժամանակ երգիչ Մարգարեթ ՄաքԼեոդը (Margaret MacLeod) առաջին անգամ հանդիպում է կիթառահար Նոել Էյդին (Noel Eadie): Բացի այդ երկուսից, խմբի մեջ մտավ նաև Մարգարեթի եղբայր՝ կիթառահար Դոննին (Donnie):

## Արտաքին հղումներ
* "Na h-Òganaich: a Gael Force for good." ''West Highland Free Press.'' 
* Discography
* Gun Stad

Կատեգորիա:Շոտլանդական ժողովրդական երաժշտական խմբեր
Կատեգորիա:Երաժշտություն գելական շոտլանդերենով
Հայաստանի Հանրապետության պետական մրցանակներ

**Հայաստանի պետական մրցանակները** հիմնվել են Հայաստանի Նախագահի 2002 թ. օգոստոսի 22-ի հրամանագրով՝ Հայրենական գրականության և արվեստի, ճարտարապետության և քաղաքաշինության, ճշգրիտ և բնական, հումանիտար և հասարակական գիտությունների բնագավառներում լավագույն ստեղծագործությունները, հայտնագործությունները (գյուտերը) և աշխատանքները գնահատելու, ինչպես նաև հեղինակներին խրախուսելու նպատակով։

## Մրցանակների շնորհման կարգը
Մրցանակները շնորհվում են. գրականության և արվեստի բնագավառում՝ բարձրարժեք ստեղծագործությունների համար, ճարտարապետության և քաղաքաշինության բնագավառում՝ լավագույն աշխատանքների (ինքնատիպ նախագծեր և ավարտված շինություններ կամ համալիրներ) համար, ճշգրիտ և բնական գիտությունների բնագավառում՝ նշանակալի, ակնառու հայտնագործությունների (գյուտերի) համար, որոնց արդյունքներն էապես հարստացրել են հայրենական ու միջազգային գիտությունը և էական ազդեցություն ունեցել գիտատեխնիկական առաջընթացի վրա, հումանիտար և հասարակական գիտությունների բնագավառում՝ արժեքավոր աշխատանքների համար, հետևյալ համամասնությամբ՝

* գրականության և արվեստի բնագավառում՝
ա. գրականության և հրապարակախոսության ոլորտում՝ մեկ մրցանակ,
բ. երաժշտության ոլորտում՝ մեկ մրցանակ,
գ. կերպարվեստի ոլորտում՝ մեկ մրցանակ,
դ. թատերական արվեստի ոլորտում՝ մեկ մրցանակ,
ե. կինոարվեստի ոլորտում՝ մեկ մրցանակ.

* ճարտարապետության և քաղաքաշինության բնագավառում՝ մեկ մրցանակ.
* ճշգրիտ և բնական գիտությունների բնագավառում՝ մեկ մրցանակ.
* հումանիտար և հասարակական գիտությունների բնագավառում՝ մեկ մրցանակ։

Որպես մրցանակ շնորհվում են՝ մրցանակի դափնեկրի վկայագիր, կրծքանշան և դրամական պարգև՝ 5 000 000 (հինգ միլիոն) դրամի չափով։

## Մրցանակակիրներ
Ստորև ներկայացված է մրցանակակիրների ցանկը։

### 2009 թվական

### 2011 թվական

### 2013 թվական

### 2015 թվական

Կերպարվեստի, ինչպես նաև հասարակական և հումանիտար գիտությունների բնագավառներում մրցանակները չեն շնորհվել։

## Ծանոթագրություններ

Կատեգորիա:Հայաստանի պետական մրցանակներ
Նոա Միլս

**Նոա Միլս** (անգլերեն՝ Noah Mills, ), ամերիկացի մոդել և դերասան։

## Կարիերա
Նոայի կարիերան սկսվել է 2003 թվականին, երբ նրա քույրը նրան ուղարկեց Վանկուվեր լուսանկարվելու մոդելային գործակալություններից մեկի համար։ Մինչև այսօր նա եղել է Dolce & Gabbana, Calvin Klein, Emporio Armani, Tom Ford և Lacoste ընկերությունների գովազդային դեմքը։

2010 թվականից սկսած նկարահանվել է 6 ֆիլմերում։

Կատեգորիա:1983 ծնունդներ
Կատեգորիա:Ապրիլի 26 ծնունդներ
Կատեգորիա:Կանադացի մոդելներ
Կատեգորիա:Ամերիկացի դերասաններ
Գրիվնա

75px|մինի|Գրիվնայի նշանը
**Գրիվնա** (, IPA։ //), Ուկրաինայի պետական տարադրամ, հնում գրիվնան եղել է Կիևյան Ռուսիայի պետական դրամը։
Գրիվնան բաժանված է 100 կոպեկի ()։ Տարադրամի կոդը ISO 4217  - **UAH**-ն է, իսկ թվային կոդը՝ 980։ Գործածվում է 1992 թ-ից սկսած։

## Ծանոթագրություններ

Կատեգորիա:1996 հայտնություններ
Կատեգորիա:1996 հիմնադրումներ
Կատեգորիա:Դրամական միավորներ
Կատեգորիա:Եվրոպական արժույթներ
Կատեգորիա:Ուկրաինայի տնտեսություն
Elect the Dead Symphony

**Elect the Dead Symphony**, ամերիկահայ ռոք-երաժիշտ Սերժ Թանկյանի համերգային ալբոմն է, իրենից ներկայացնում է 2009 թ. մարտի 16-ին Օկլենդի օպերային թատրոնում կայացած Օկլենդի սիմֆոնիկ նվագախմբի հետ համատեղ համերգի ձայնգրությունը։ Թողարկվել է DVD և CD սկավառակներով Սերժիքալ Սթրայք լեյբլի կողմից 2010 թ. մարտի 9-ին։ Համերգում տեղ են գտել հիմնականում Elect the Dead ալբոմի երգերը։

## Երգացանկ

;Ձայներիզ
# «Feed Us» -	7:29 	
# «Blue» -	3:15 	
# «Sky Is Over» - 3:08 	
# «Lie Lie Lie» - 3:58 	
# «Money» -	3:28 	
# «Baby» -	3:40 	
# «Gate 21» -	2:48 	
# «The Charade» -	4:30 	
# «Honking Antelope» -	3:48 	
# «Saving Us» -	4:55 	
# «Elect The Dead» -	3:08 	
# «Falling Stars» -	3:23 	
# «Beethoven's C**t» -	3:28 	
# «Empty Walls» -	3:56 	

;Տեսաերիզ
# «Intro» -	1:48 	
# «Feed Us» -	7:26 	
# «Blue» -	3:24 	
# «Sky Is Over» -	3:06 	
# «Lie Lie Lie» -	3:49 	
# «Money» -	3:47 	
# «Baby» -	3:56 	
# «Gate 21» -	2:52 	
# «The Charade» -	4:25 	
# «Honking Antelope» - 3:46 	
# «Saving Us» -	4:51 	
# «Elect The Dead» -	3:24 	
# «Falling Stars» -	4:39 	
# «Beethoven's C**t» -	4:47 	
# «Empty Walls» -	4:19 	
# «End Credits» -	2:37 	
# Bonus Video: «Behind The Scenes» -	6:00

## Միջազգային վարկանիշներ

## Ծանուցումներ

Կատեգորիա:2010 ալբոմներ
Կատեգորիա:Համերգային ալբոմներ
Կատեգորիա:Սերժ Թանկյանի ալբոմներ
Empty Walls

**Empty Walls**, ամերիկահայ ռոք-երաժիշտ Սերժ Թանկյանի երգն է Elect the Dead ալբոմից։ Թողարկվել է առանձին սինգլով 2007 թ. հոկտեմբերի 15-ին։ Նկարահանվել է տեսահոլովակ։

## Երգացանկ

## Ծանոթագրություններ

Կատեգորիա:2007 սինգլներ
Կատեգորիա:Սերժ Թանկյանի երգեր
Բալետմայստեր

[մինի|[Էդգար Դեգա. «Բալետմայստեր Ժյուլ Պերոն» 1875|250px]]
**Բալետմայստեր** (), բալետի, պարերի, երգչախմբային համարների, օպերայում և բալետում պարային համարների հեղինակ և բեմադրող։ Բալետմաստերը ստեղծում է պարային համարներ, կարգավորում է շարժումները, ընտրում է կերպարների գրիմը ու հագուստները, ինչպես նաև դեկորային ցուցադրությունները։ Այս ամենը միտված են իդեալական մթնոլորտ ստեղծելու համար։ Պարի կամ ներկայացման պատրաստությունը տեղի է ունենում փորձերի ժամանակ։ Եզրափակիչ արարողությունը լինում է հանդիսատեսին կամ հեռուստադիտողին ներկայացման կամ բալետի ցուցադրությունը։

Հենվելով գրական սցենարի՝ լիբրետտոյի թեմատիկ զարգացման և երաժշտական կառուցվածքային ձևերի, ներկայացման նկարչական-դեկորատիվ ձևավորման վրա, օգտագործելով պարի և մնջախաղի արտահայտչամիջոցները՝ ստեղծում է բալետի բեմական գործողության ռեժիսորական կոմպոզիցիան և խորեոգրաֆիկ տեքստը։ Բեմադրման տարբեր փուլերում համագործակցում է կոմպոզիտորի, դիրիժորի, նկարչի, սցենարիստի և դրամատիկական տեսարանների ռեժիսորի հետ։ Գեղարվեստական մտահղացման իրագործումն անմիջականորեն պայմանավորված է պարող-արտիստներով։ Բալետի բեմադրությանը մեծապես նպաստում է նաև բալետմայստեր-փորձավարը, որի շնորհիվ պարողները յուրացնում են դերապարերը։

Հայկական բալետի ձևավորմանն ու զարգացմանը մեծապես նպաստել են բալետմայստերներ Իլյա Արբատովը, Ազատ Ղարիբյանը, Վիլեն Գալստյանը, Մաքսիմ Մարտիրոսյանը, Եվգենի Չանգան, Զարեհ Մուրադյանը, Ա. Ասատրյանը և ուրիշներ։

## Ծանոթագրություններ

Կատեգորիա:Մասնագիտություններ
Կատեգորիա:Բալետ
Էսսեներ

**Էսսեներ**, հայկական Լավ Էլի ռոք-խմբի երրորդ ալբոմն է, թողարկվել է 1999 թվականին։ Ձայնագրվել է Վանաձորի «Ունիվերսալ» ստուդիայում։ Ալբոմը բաղկացած է 10 երգից, տևողությունը՝ 42 րոպե։

## Երգացանկ
Բոլոր երգերի հեղինակն է Գոռ Մխիթարյանը։

## Ձայնագրել են
* Մհեր Մանուկյան - վոկալ, կիթառ
* Գոռ Մխիթարյան  - կիթառ, բեք-վոկալ
* Վահե Տերտերյան  - բաս-կիթառ
* Դավիթ Գրիգորյան  - հարվածային
* Ռաֆֆի Մենեշյան - պրոդյուսեր
* Միքայել Մարգարյանի - ձայնային ռեժիսոր, մոնտաժ

## Ձայնագրել են 2
*Մհեր Մանուկյան - առաջատար վոկալ, երկրորդ վոկալ, ռիթմ կիթառ, բաս կիթառ, ստեղնային գործիքներ, շրթհարմոն
*Գոռ Մխիթարյան - առաջատար կիթառ, ռիթմ կիթառ, առաջատար վոկալ (##6, 9, 10)
*Ալեքս Ավետիսյան - բաս կիթառ
*Դավիթ Գրիգորյան – հարվածային գործիքներ
*Էդիկ Բաբաջանյան - ձայնագրման ռեժիսոր, պրոդյուսեր

## Արտաքին հղումներ
* Ալբոմը խմբի պաշտոնական կայքում 

Կատեգորիա:Լավ Էլի ալբոմներ
Կատեգորիա:1999 ալբոմներ